

**Павлодар облысы Екібастұз қаласының әкімшілік-аумақтық құрылысындағы өзгерістер туралы**

Павлодар облыстық мәслихатының 2006 жылғы 20 қаңтардағы N 9/17 шешімі. Павлодар облысының әділет департаментінде 2006 жылғы 1 ақпанда N 3060 тіркелді.

      Қазақстан Республикасының "Қазақстан Республикасындағы жергілікті мемлекеттік басқару туралы"
 Заңы
 6 бабы 1 тармағының  4) тармақшасына, Қазақстан Республикасының "Қазақстан Республикасының әкімшілік-аумақтық құрылысы туралы"
 Заңы
 11 бабының 3-4)  тармақшыларына, Екібастұз қалалық мәслихаты (ІІІ сайланған ІІІ сессиясы) мен қала әкімдігінің 2004 жылғы 9 қаңтардағы "Екібастұз қаласының Көктөбе ауылын академик Әлкей Марғұлан атындағы ауыл етіп қайта атау туралы" N 3.21, 2004 жылғы 14 желтоқсандағы (ІІІ сайланған ІХ сессиясы) "Комсомол ауылдық округінің Комсомол ауылын тарату және оны деректер есебінен алып тастау туралы" N 3.135, 2004 жылғы 14 желтоқсандағы (ІІІ сайланған ІХ сессиясы) "Көктөбе ауылының N 1 бөлімшесін тарату және оны деректер есебінен алып тастау туралы" N 3.136, 2005 жылғы 24 мамырдағы (ІІІ сайланған ХІV (кезектен тыс) сессиясы) "Төтр Құдық елді мекенін поселке санатынан ауыл санатына жатқызу туралы" N 3.191 бірлескен шешімдеріне сәйкес, аталған елді мекендер тұрғындарының пікірлерін ескеріп, облыстық мәслихат пен облыс әкімдігі
**ШЕШІМ ЕТЕДІ:**

      1. Павлодар облысы Екібастұз қаласының әкімшілік-аумақтық құрылысына мынадай өзгерістер енгізілсін:

      Көктөбе ауылы академик Әлкей Марғұлан атындағы ауылы деп қайта аталсын;

      Павлодар облысы Екібастұз қаласының Көктөбе ауылының N 1 бөлімшесі кейіннен деректер есебінен алынып тасталып, таратылсын;

      Екібастұз қаласының Комсомол ауылдық округінің Комсомол ауылы кейіннен деректер есебінен алынып тасталып, таратылсын;

      Төрт Құдық елді мекен поселке санатынан ауыл санатына жатқызылсын.

      2. Осы шешімнің орындалуын бақылау облыстық мәслихаттың азаматтардың құқығы мен заңды мүдделерін қорғау және ақпараттық саясат мәселелері жөніндегі тұрақты комиссиясына жүктелсін.

*Сессия төрағасы*

*Облыс әкімі*

*Облыстық мәслихаттың хатшысы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК